
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1333 


6 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετατροπή θέσης ειδικευόμενου γιατρού, ειδικότη¬ 
τας Ουρολογίας σε θέση ειδικευομένου γιατρού ει¬ 


δικότητας Χειρουργικής στο Νομαρχιακό Γενικό 

Νοσοκομείο Κομοτηνής. 1 

Άρση της άδειας ίδρυσης και λειτουργίας της Μουσι¬ 
κής Σχολής «ΜΟΥΣΙΚΗ ΓΩΝΙΑ». 2 

Χορήγηση άδειας ίδρυσης και λειτουργίας παραρτή¬ 
ματος στο Εθνικό Ωδείο. 3 

Έγκριση Ο.Ε.Υ. του Δημοτικού Οργανισμού Άθλησης 

Δήμου Αρχαγγέλου Ν. Δωδεκανήσου. 4 

Έγκριση Ο.Ε.Υ. του Πολιτιστικού Οργανισμού Δήμου 
Αρχαγγέλου Ν. Δωδεκανήσου. 5 


Έγκριση τροποποίησης των κανονισμών των αμοιβαί¬ 
ων κεφαλαίων «ΕΨΒΟΒΑΝΚ ΔΙΕΘΝΕΣ ΜΙΚΤΟ», 
«ΕυΠΟΒΑΝΚΟΕΝΕ3Ι5 ΜΕΤΟΧΙΚΟ ΕΣΩΤΕΡΙΚΟΥ», 
«ΕυΒΟΒΑΝΚ ΒΟΝϋ ΡυΝϋ ΟΜΟΛΟΓΙΑΚΟ ΕΣΩΤΕ¬ 
ΡΙΚΟΥ», «ΕυΒΟΒΑΝΚ ΟΕΟΒΑΕΤΟΡ 50 ΜΕΤΟΧΙΚΟ 
ΕΞΩΤΕΡΙΚΟΥ», «ΕυΒΟΒΑΝΚ ΝΕ\Λ/ ΜΑΒΚΕΤ 
ννΟΒΕϋ ΜΕΤΟΧΙΚΟ ΕΞΩΤΕΡΙΚΟΥ», «ΕυΒΟΒΑΝΚ 
ΟΒΟννΤΗ ΙΝϋΕΧ ΜΕΤΟΧΙΚΟ ΕΣΩΤΕΡΙΚΟΥ», «Ευ¬ 
ΒΟΒΑΝΚ ΤΕΟΗΝΟΕΟΘΥ ΜΕΤΟΧΙΚΟ ΕΞΩΤΕΡΙ¬ 
ΚΟΥ», «ΕυΒΟΒΑΝΚ ΡΙΝΑΝΟΕ ΜΕΤΟΧΙΚΟ ΕΞΩΤΕ¬ 
ΡΙΚΟΥ» και «ΕυΒΟΒΑΝΚ ΡΗΑΒΜΑΜΕϋ ΜΕΤΟΧΙΚΟ 
ΕΞΩΤΕΡΙΚΟΥ». 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 30426/27.6.2000 κοινή 
απόφαση Υπουργών Εξωτερικών, Εργασίας και 
Κοινωνικών Ασφαλίσεων και Δημόσιας Τάξης περί 
καθορισμού ανώτατου αριθμού αδειών εργασίας 
αλλοδαπών. 7 


ΑΠΟΦΑΣΕΙ Σ 

Αριθ. Α. ΠΥ4α/7529/2000 (1) 

Μετατροπή θέσης ειδικευόμενου γιατρού, ειδικότητας 
Ουρολογίας σε θέση ειδικευομένου γιατρού ειδικότη¬ 
τας Χειρουργικής στο Νομαρχιακό Γενικό Νοσοκομείο 
Κομοτηνής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/83). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

3. Τις διατάξεις του Π.Δ/τος 55/96 (ΦΕΚ48/Α/96). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού. 

5. Την αρ. 1039386/441/Α006/21.4.2000 (ΦΕΚ 571/Β/ 
200) Απόφαση ανάθεσης αρμοδιοτήτων στον Υφυπουργό 
Οικονομικών Γ. Δρυ. 

6. Την αρ. 2850(ΦΕΚ 565 Β/20.4.2000) Απόφαση ανάθε¬ 
σης αρμοδιοτήτων στους Υφυπουργούς Υγείας και Πρό¬ 
νοιας Χρ. Σπυράκη καιΔημ. Θάνο. 

7. Την από 26.1.2000 απόφαση της 2ης συνεδρίασης 
του Διοικητικού Συμβουλίου του ΝΓΝ Κομοτηνής. 

8. Την αριθμ απόφαση 120/4.2.2000 Εκτελεστικής Επι¬ 
τροπής του ΚΕΣΥ, αποφασίζουμε: 

Η μία (1) θέση ειδικευομένου γιατρού ειδικότητας Ου¬ 
ρολογίας που έχει συσταθεί με την αριθμ. Α3β/9952/ 
4.6.86(ΦΕΚ 369 Β') στο ΝΓΝ Κομοτηνής μετατρέπεται σε 
μία (1) θέση ειδικευομένου γιατρού ειδικότητας Χειρουρ¬ 
γικής στο ίδιο Νοσοκομείο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα 20 Οκτωβρίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΧΡ. ΣΠΥΡΑΚΗ 

□ 

Αριθ. ΥΠ.ΠΟ/ΚΑΤΕΧΝ/Δ/48180 (2) 

Άρση της άδειας ίδρυσης και λειτουργίας της Μουσικής 

Σχολής «ΜΟΥΣΙΚΗ ΓΩΝΙΑ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το ΠΔ 941/77 «Περί Οργανισμού του Υπουργείου Πο¬ 
λιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την αριθ. ΥΠΠΟ/ΚΑΤΕΧΝ/Δ/13030/851/15.6.1989 
«Χορήγηση άδειας ίδρυσης και λειτουργίας Μουσικής 
Σχολής, στον Φώτη Μπασέτα» (ΦΕΚ530/Β/30.6.1989). 

6. Την απόφαση αριθμ. ΥΠ.ΠΟ/ΓΝΟΣ/49095/30.10.1991 
απόφαση Μεταβίβαση αρμοδιοτήτων Υπουργού και δι¬ 
καιώματος υπογραφής «Με Εντολή Υπουργού» στους 
Γ εν. Γ ραμματείς, Γ εν. Διευθυντές και Προϊσταμένους των 
Διευθύνσεων Τμημάτων και Γραφείων της Κ. Υ. του 
ΥΠ.ΠΟ (ΦΕΚ987/Β/ 28.11.1991). 

7. Την από 25.9.2000 αίτηση, με τα συνημμένα δικαιο- 
λογητικά, αποφασίζουμε: 

Αίρουμε από το σχολικό έτος 2000-2001, την άδεια 
ίδρυσης και λειτουργίας της Μουσικής Σχολής «ΜΕΛΩΔΙ¬ 
ΚΗ ΓΩΝΙΑ», κατόπιν αιτήσεως της. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 18 Οκτωβρίου 2000 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

□ 

Αριθ. ΥΠ.ΠΟ/ΚΑΤΕΧΝ/Δ/50301 (3) 

Χορήγηση άδειας ίδρυσης και λειτουργίας παραρτήμα¬ 
τος στο Εθνικό Ωδείο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 


ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Τοάρθρο29του Ν. 1158/81 «περίοργανώσεως καιδι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠ.ΠΟ/ΓΝΟΣ/33992/31.8.87 
«προϋποθέσεις λειτουργίας τμήματος Κλασικής Κιθά¬ 
ρας», (ΦΕΚ500/Β/87). 

8. Την απόφαση αριθμ. ΥΠ.ΠΟ/ ΓΝΌΣ/49095/ 
30.10.1991 «Μεταβίβαση αρμοδιοτήτων Υπουργού και δι¬ 
καιώματος υπογραφής «Με Εντολή Υπουργού, στους 
Γεν. Γραμματείς, Γεν. Δ/ντες, Προϊσταμένους Δ/νσεων, 
Τμημάτων, Γραφείων, της Κ.Υ. του ΥΠ.ΠΟ». (ΦΕΚ 
987/Β/28.11.1991). 

9. Το από 22.8.2000 πρακτικό αυτοψίας, της Διεύθυν¬ 
σης Τεχνικών Υπηρεσιών της Νομαρχιακής Αυτοδιοίκη¬ 
σης Κέρκυρας. 

10. Την από 10.10.2000 αίτηση, του Εθνικού Ωδείου, με 
τα συνημμένα δικαιολογητικά, αποφασίζουμε: 

1. Χορηγούμε στο Εθνικό Ωδείο, άδεια ίδρυσης και λει¬ 
τουργίας παραρτήματος, που θα στεγαστεί στη θέση Λι¬ 
βάδι Δ.Δ. Βελονάδων, στον Δήμο Εσπερίων. στην Κέρκυρα. 

2. Το ανωτέρω παράρτημα, θα λειτουργήσει τα τμήμα¬ 
τα, ωδικής, αρμονίας, αντίστιξης, πληκτών, εγχόρδων, 
πνευστών, μονωδίας, κλασσικής κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2000 - 2001. 

5. Από τις διατάξεις αυτής της απόφασης, δεν προκα- 
λείται δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 18 Οκτωβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

□ 

Αριθ. οικ. 11999 (4) 

Έγκριση Ο.Ε.Υ. του Δημοτικού Οργανισμού Άθλησης 
Δήμου Αρχαγγέλου Ν. Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψιν: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 26 του Ν. 1832/89 και την 
παράγραφο 5 του άρθρου 8 του Ν. 2307/95. 

2. Τις διατάξεις του άρθρου 8 παράγραφος 58 του Ν. 
2307/95. 

3. Τις διατάξειςτου Ν. 1586/86 και του Ν. 2190/94. 

4. Τ ις διατάξεις του Π.Δ. 37.1 /1987 και του Π.Δ. 22/1990. 

5. Τις όμοιες του Ν. 2081/92 όπως τροποποιήθηκε με το 
άρθρο 1 του Ν. 2469/97. 

6. Την αριθμ. 53/2000 απόφαση Δημοτικού Συμβουλίου 
Αρχαγγέλου. 

7. Την αριθμ. 3/2000 απόφαση Διοικητικού Συμβουλίου 
Δημοτικού Οργανισμού Άθλησης Δήμου Αρχαγγέλου. 

8. Το αριθμ. 36/2000 πρακτικό υπηρεσιακού συμβουλί¬ 
ου σχετικά με την κατάρτιση και ψήφιση Οργανισμού 
Εσωτερικής Υπηρεσίας του Δημοτικού Οργανισμού 
Άθλησης Δήμου Αρχαγγέλου, αποφασίζουμε: 

Εγκρίνουμε την κατάρτιση και ψήφιση ΟΕΥ του Δημοτι¬ 
κού Οργανισμού Άθλησης Δήμου Αρχαγγέλου ως εξής: 

ΑΡΘΡΟ Ιο 

Περιεχόμενο Εσωτερικού Οργανισμού Υπηρεσιών 

Με τον παρόντα Οργανισμό καθορίζεται η οργανωτική 
διάρθρωση του Δημοτικού Οργανισμού Άθλησης Αρχαγ¬ 
γέλου (εν συντομία Δ.Ο.Α.Α), οι θέσεις εργασίας, το ανώ¬ 
τατο όριο του αριθμού του προσωπικού τα τυπικά και ου¬ 
σιαστικά προσόντα του. 

ΑΡΘΡΟ 2ο 

Γενική Μορφή Οργάνωσης του Οργανισμού. 

2.1. - Ο Δ.Ο.Α.Α. διοικείται από 9μελές Διοικητικό Συμ¬ 
βούλιο που ορίζεται από το Δημοτικό Συμβούλιο από το 
οποίο εξαρτάται και εποπτεύεται,όπως ορίζεται από τις 
διατάξεις του Δ.Κ.Κ. (άρθρα 198-200 και 203 του 
ΠΔ.410/95). 

2.2. - Των υπηρεσιών του Οργανισμού προΐσταται ο 
Πρόεδρος του Δ.Σ. ο οποίος έχει, και την ευθύνη της δι¬ 
εύθυνσης του προσωπικού. Σε περίπτωση απουσίας ή κω¬ 
λύματος αναπληρώνεται από τον Αντιπρόεδρο. 

ΑΡΘΡΟ 3ο 
Μεταβολή του Ο.Ε.Υ 

Μεταβολή, συμπλήρωση ή επέκταση των διατάξεων 
του Ο.Ε.Υ γίνεται με απόφαση του Διοικητικού Συμβουλί¬ 
ου, μετά από έγκριση του Δημοτικού Συμβουλίου. 

ΑΡΘΡΟ 4ο 

Διάρθρωση Υπηρεσιών 

Οι υπηρεσίες Δ.Ο.Α.Α συγκροτούνται από τα γραφεία: 
α. Γραφείο Διοικητικού Συμβουλίου.Τύπου και Δημο¬ 
σίων Σχέσεων, Αθλητικών Χώρων και Εγκαταστάσεων- 
Αθλητικών Δραστηριοτήτων, Τεχνικών Συμβούλων και 
Επιστημονικών Συνεργατών. 

β. Γραφείο Διοίκησης Προσωπικού, Πρωτοκόλλου, Αρ¬ 
χείου, Διεκπεραιώσης αλληλογραφίας, 
γ. Γ ραφείο Τεχνικού και Βοηθητικού Προσωπικού, 
δ. Γ ραφείο Υγειονομικής Υπηρεσίας 

ΑΡΘΡΟ 5ο 

Θέσεις, Κλάδοι, Βαθμοί και Ειδικότητες προσωπικού 

Οι θέσεις του προσωπικού διαρθρώνονται σε κλάδους- 
βαθμούς και ειδικότητες,ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ 

Α. ΚΑΤΗΓΟΡΙΑ Π.Ε. 

1. Κλάδος ΠΕΙ Διοικητικού 
Μία (1) θέση με βαθμούς Γ-Α. 

Β. ΚΑΤΗΓΟΡΙΑ Δ.Ε. 

1. Κλάδος ΔΕΙ Διοικητικού 
Δύο (2) θέσεις με βαθμούς Γ-Α. 

ΤΕΧΝΙΚΟ ΚΑΙ ΒΟΗΘΗΤΙΚΟ ΠΡΟΣΩΠΙΚΟ 
Α. ΚΑΤΗΓΟΡΙΑ Υ.Ε. 

1. Κλάδος ΥΕ 16 Προσωπικού φυλάκων κλπ. 

Τρεις (3) θέσεις εργατών γενικών καθηκόντων με βαθ¬ 
μούς Δ-Γ. 


ΑΡΘΡΟ 6ο 

Προσόντα προσωπικού 

1. Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται σύμ¬ 
φωνα με το Π.Δ. αριθ. 37α/1987 και 92/94 «Καθορισμός 
προσόντων διορισμού» (προσοντολόγιο-κλαδολόγιο) 
ΦΕΚ 11/4.2.1987 τεύχος Α' «όπως προβλέπονται από τις 
διατάξεις του Ν. 1188/81 και 1586/86 περί καταστάσεως 
προσωπικού ΟΤΑ»,όπως ισχύει σήμερα. 

2. Τα των μονίμων υπαλλήλων καθήκοντα, μεταβολές 
κλπ., διέπονται από τις διατάξεις των Ν.1188/81 και 
1586/86 περί καταστάσεως προσωπικού Ο.Τ.Α». 

3. Για την υπηρεσιακή κατάσταση του προσωπικού που 
υπηρετεί στο Νομικό Πρόσωπο με σύμβαση εργασίας 
Ιδιωτικού Δίκαιου Αορίστου χρόνου (προσόντα, κατάτα¬ 
ξη, μετάταξη, παραμονή στην υπηρεσία κλπ.), θα έχουν 
εφαρμογή οι σχετικές διατάξεις του Ν.1188/81, όπως 
ισχύει σήμερα. 

ΑΡΘΡΟ 7ο, 

Προϊστάμενος Υπηρεσιών 

Προϊστάμενος των υπηρεσιών θα είναι υπάλληλος των 
Κλάδων ΠΕ ή ΔΕ. Με απόφαση του Διοικητικού Συμβούλι¬ 
ο υ τα καθή κοντά το υ Π ροϊσταμένο υ είναι δυνατόν να ανα¬ 
τεθούν στον Αντιπρόεδρο ή τον Γραμματέα. 

Τον Προϊστάμενο απουσιάζοντα ή κωλυόμενο αναπλη¬ 
ρώνει ο αρχαιότερος υπάλληλος αντίστοιχου του Προϊ¬ 
σταμένου Κλάδου, ή ο αρχαιότερος υπάλληλος των γρα¬ 
φείων στην περίπτωση που τα καθήκοντα προϊσταμένου 
έχουν ανατεθεί στον Αντιπρόεδρο ή τον Γ ραμματέα. 

ΑΡΘΡΟ 8ο 

Άσκηση αρμοδιοτήτων 

Οι αρμοδιότητες που καθορίζονται από τον Ο.Ε.Υ. θα 
ασκούνται από τα ανάλογα γραφεία (άρθο 4 του παρό¬ 
ντος): 

ΑΡΘΡΟ 9ο 

Αρμοδιότητες Προϊσταμένου 

Ο Προϊστάμενος έχει την ευθύνη και μεριμνά για τον 
αποδοτικότερο τρόπο εκτέλεσης των κάθε φύσης απο¬ 
φάσεων του Δ.Ε. παρακολουθώντας και συντονίζοντας 
τις εργασίες του συνόλου των γραφείων του Οργανι¬ 
σμού. Συντονίζει και κατευθύνει την εργασία τους και συ¬ 
νεργάζεται με τους υπεύθυνους των γραφείων και τους 
εξωτερικούς συνεργάτες του Οργανισμού,για την προώ¬ 
θηση των θεμάτων τους. Ενημερώνει το Διοικητικό Συμ¬ 
βούλιο για την πορεία των εγκεκριμένων προγραμμάτων 
δράσης του Οργανισμού και γενικά την εκτέλεση των 
αποφάσεωντου. 

Εισηγείται στο Δ.Ε. την τροποποίηση των Προγραμμά¬ 
των Δράσης του Οργανισμού, όταν θεωρεί απαραίτη¬ 
το,ανάλογα με την εξέλιξη του ή και με βάση τις μεταβο¬ 
λές των αντικειμενικών συνθηκών. 

ΑΡΘΡΟ 10ο 

Γ ραφείο Διοικητικού Συμβουλίου-Τύπου και Δημοσίων 
Σχέσεων, Αθλητικών Χώρων &, Εγκαταστάσεων -Αθλητι¬ 
κών Δραστηριοτήτων-Τεχνικών Συμβούλων και 
Επιστημονικών Συνεργατών. 

• Διεξάγει κάθε υπηρεσία που ανατίθεται σπό το Διοικη¬ 
τικό Συμβούλιο και που δεν υπάγεται στην άμεση αρμο¬ 
διότητα άλλου γραφείου, τηρείτο βιβλίο συνεδριάσεων. 

• Καταρτίζει την ημερήσια διάταξη των συνεδριάσεων 
του ΔΣ κατά την ισχύουσα Νομοθεσία, κοινοποιεί αυτή 
στα μέλη του ΔΣ και επιμελείται για την προετοιμασία των 
σχετικών αποφάσεων. 

• Τηρείπρακτικά συνεδριάσεων, το αρχείο αποφάσεων 
και μεριμνά για την επικύρωση των πρακτικών και την 
έγκαιρη προώθηση των σχετικών αποφάσεων για έγκρι¬ 
ση, για παρακολούθηση των αποφάσεων κλπ., στην αρ¬ 
μόδια Δημόσια Αρχή και σε συνέχεια στις αρμόδιες για 
εκτέλεση υπηρεσίες. 

• Έχει την ευθύνη για την ενημέρωση και πληροφόρη¬ 
ση των δημοτών, δημοτικών φορέων, τύπου, τηλεόρασης 
κλπ., την δημιουργία επαφών και της συνεργασίας με 
Υπουργεία, με όλους του Δημόσιους ή Ιδιωτικούς φορείς, 
την τήρηση βιβλίου καταχώρησης των Αρχών, Υπηρε¬ 
σιών, Συλλόγων, Σωματείων κλπ. 

• Παραλαμβάνειτα φύλλα του ημερήσιου και περιοδι¬ 
κού τύπου και γενικά κάθε έντυπο και βιβλίο που απευθύ¬ 
νεται στον Οργανισμό. 

• Παρακολουθεί όλα τα θέματα που δημοσιεύονται και 
αφορούντον Οργανισμό. Δίνει κάθε πληροφορία που επι¬ 
τρέπεται στους πολίτες και αφορά την δραστηριότητα 
του Οργανισμού. 

• Συνεργάζεται με τους μαζικούς αθλητικούς φορείς 
της πόλης, τους ενημερώνει για την αθλητική δραστηριό¬ 
τητα και τους παρέχει κάθε δυνατή βοήθεια. 

• Φροντίζει για την οργάνωση, συντήρηση και διατήρη¬ 
ση ιστορικών αθλητικών αρχείων της πόλης. 

• Μεριμνά για την προβολή και διαφήμιση όλων των 
αθλητικών εκδηλώσεων καθώς και την έκδοση, διακίνηση 
και διάθεση υλικού στους δημότες και ειδικά στα Σχολεία 
που έχει σχέση με αυτές (προγράμματα, δελτία, αφίσες 
κλπ). 

• Φροντίζει και μεριμνά για την έγκαιρη και σωστή υλο¬ 
ποίηση των αποφάσεων του Δ.Σ. 

• Έχει την ευθύνη για την διοργάνωση κάθε είδους 
αθλητικών εκδηλώσεων, αγώνων, επιδείξεων αγώνων στί¬ 
βου και λοιπών αθλημάτων σε επίπεδο σωματείων, Δημο¬ 
τικών Σχολείων και Γυμνασίων κλπ. 

• Φροντίζει για την έγκαιρη έκδοση και διανομή ενημε¬ 
ρωτικών προγραμμάτων, φυλλαδίων και γενικά κάθε 
έντυπου υλικού και ενημερώνει έγκαιρα τον τύπο και γε¬ 
νικά τα ΜΜΕ για τις αθλητικές δραστηριότητες του Ορ¬ 
γανισμού. 

• Φροντίζει σε συνεργασία με τα αρμόδια γραφεία, για 
την συντήρηση/καθαριότητα και εποπτεία των χώρων 
που έχει στην ευθύνη του ο Δ.Ο.Α.Α. και είναι υπεύθυνος 
για την ομαλή λειτουργία τους. 

• Φροντίζει για τις ανάγκες των αθλητικών τμημάτων, 
την ενημέρωση τους για τις αποφάσεις του Δ.Σ., όπως 
επίσης και για τις εμφανίσεις αυτών στις διοργανώσεις 
αγώνων (μεταφορά, διαμονή, εξοπλισμός κλπ). 

• Καταρτίζει σε συνεργασία με τα αρμόδια γραφεία, το 
πρόγραμμα των δραστηριοτήτων και έχει την ευθύνη της 
υλοποίησης του. 

• Τηρεί μητρώα μελών τμημάτων και βιβλίο εμφανίσε- 
ως αυτών και διεκπεραιώνει κάθε γραφική εργασία του 
γραφείου. 

ΑΡΘΡΟ 11ο 

Γ ραφείο Λογιστηρίου - Διοίκησης Προσωπικού - Πρωτο¬ 
κόλλου - Αρχείου - Διεκπεραίωσης και Αλληλογραφίας 

• Καταρτίζει σε συνεργασία με το ΔΈ. τον Προϋπολο¬ 


γισμό εσόδων-εξόδων και τις σχετικές εκθέσεις, μέσα 
στις προθεσμίες που ορίζει ο Δημοτικός & Κοινοτικός Κώ¬ 
δικας. 

• Παρακολουθεί την πορεία της εκτέλεσης του προϋ¬ 
πολογισμού εσόδων-εξόδων και εισηγείται την αναμόρ¬ 
φωση του. 

• Συγκεντρώνει, ελέγχει και καταχωρεί στα σχετικά λο¬ 
γιστικά βιβλία τα αποτελέσματα της εκτέλεσης του προϋ¬ 
πολογισμού εσόδων-εξόδων. 

• Καταρτίζει σε συνεργασία με το Δημοτικό Ταμείο, τον 
απολογισμό εσόδων-εξόδων και τον ισολογισμό του κα¬ 
θώς και τις σχετικές εκθέσεις. 

• Επιμελείται της εκκαθάρισης και εντολής πληρωμών, 
κάθε δαπάνης. 

• Ελέγχει τα δικαιολογητικά κάθε δαπάνης προς διαπί¬ 
στωση του νόμιμου και κανονικού ή όχι αυτής. 

• Φροντίζει για την έκδοση χρηματικών ενταλμάτων και 
την μισθοδοσία του προσωπικού. 

• Τηρεί μισθολογικά μητρώα όλου του προσωπικού, 
συντάσσει τις βεβαιώσεις αποδοχών των εργαζομένων 
και φροντίζει για την ασφάλιση αυτού. 

• Φροντίζει για την τήρηση της ισχύουσας κάθε φορά 
Νομοθεσίας, σχετικά με την υπηρεσιακή και συνταξιοδο- 
τική κατάσταση των υπαλλήλων. 

• Φροντίζει για την διεζαγωγή όλων εκείνων των διαδι¬ 
κασιών που είναι απαραίτητες για την πρόσληψη προσω¬ 
πικού, προαγωγές, απολύσεις, παρατηρήσεις, αποχωρή¬ 
σεις, τοποθετήσεις, μετακινήσεις, αποσπάσεις, μετατά¬ 
ξεις, χορήγηση αδειών, πειθαρχικές υποθέσεις κλπ. 

• Τηρεί τα Μητρώα και τους Ατομικούς Φακέλους του 
προσωπικού και φροντίζει για την συνεχή παρακολούθη¬ 
ση και ενημέρωση. 

• Εισηγείται στα αρμόδια όργανα θέματα που αφορούν 
το προσωπικό και ενεργεί την σχετική αλληλογραφία. 

• Επιμελείται της παραλαβής, πρωτοκόλλησης, ευρε¬ 
τηρίου και συσχέτισης όλων των εισερχομένων εγγρά¬ 
φων και της τήρησης του πρωτοτύπου, στο Αρχείο. 

• Παρακολουθεί και φροντίζει για την τήρηση του γενι¬ 
κού αρχείου του Οργανισμού και εισηγείται την κατα¬ 
στροφή του θεωρημένου σαν αχρήστου. 

• Διεκπεραιώνει αυθημερόν την εισερχόμενη και εξερ- 
χόμενη αλληλογραφία και επικυρώνει αντίγραφα αυτής. 

• Μελετά, σχεδιάζει και επεζεργάζεται διακηρύξεις δη¬ 
μοπρασιών, συμβόλαια και κάθε σχετικά που του ανατί¬ 
θεται από την Διοίκηση, έχει την ευθύνη για ότι σχετικό με 
τις αγορές.δημοσιεύσεις, διαγωνισμούς, προμήθειες 
κλπ. Οργανισμών. 

ΑΡΘΡΟ 12ο 

Γ ραφείο Τεχνικού και Βοηθητικού Προσωπικού 

• Φροντίζει για την καλή λειτουργία των ηλεκτρολογι- 
κών, υδραυλικών και λοιπών εγκαταστάσεων των χώρων 
που έχει στην ευθύνη του το ΝΠΔΔ «Δημοτικός Οργανι¬ 
σμός Άθλησης Αρχαγγέλου» ενημερώνει έγκαιρα τους 
αρμόδιους και συντάσσει τις απαραίτητες εκθέσεις, που 
αφορούν την συντήρηση, βελτίωση και λειτουργία τους. 

• Φροντίζει για τον ηλεκτρολογικό, μηχανολογικό εξο¬ 
πλισμό και τον εξοπλισμό άθλησης. 

• Τηρεί βιβλίο χρέωσης κινητής και ακίνητης περιου¬ 
σίας, καθώς επίσης και βιβλίο εισόδου-εξόδου τεχνολογι¬ 
κού και λοιποί εξοπλισμού καθώς και του αναλώσιμου υλι¬ 
κού άθλησης. 

• Φροντίζει για την μεταφορά, εγκατάσταση και λει- 

τουργίατου απαραίτητου οπτικοακουστικού εξοπλισμού, 
αθλητικού εξοπλισμού στις εγκαταστάσεις και στους χώ¬ 
ρους που διοργανώνονται οι αθλητικές δραστηριότητες 
και γενικά εκδηλώσεις που έχουν σχέση με την ανάπτυξη 
του αθλητισμού. 

• Φροντίζει για την αξιοποίηση και περιφρούριση της 
ακίνητης περιουσίας. 

• Μελετά και προτείνει κάθε μέτρο που αφορά την συ¬ 
ντήρηση, βελτίωση και επέκταση των εγκαταστάσεων. 

• Έχει την ευθύνη για την καθαριότητα των εγκαταστά¬ 
σεων και γενικά των κοινόχρηστων χώρων. Επίσης φρο¬ 
ντίζει και επιμελείται για την καλή εμφάνιση και τον ευ- 
πρεπισμό των χώρων στους οποίους γίνονται οι αθλητι¬ 
κές δραστηριότητες. 

• Με απόφαση του Διοικητικού Συμβουλίου είναι δυνα¬ 
τόν η φύλαξη και η ασφάλεια των αθλητικών χώρων και 
εγκαταστάσεων να ανατίθενται σε ιδιωτικές εταιρείες 
ασφάλειας. 

ΑΡΘΡΟ 13ο 

Γραφείο Υγειονομικής Υπηρεσίας 

• Φροντίζει για την υγειονομική περίθαλψη όλων των 
αθλουμένων στους αθλητικούς χώρους του Οργανισμού, 
την παρακολούθηση της υγείας των αθλητών, την εξα¬ 
σφάλιση ιατρού και ασθενοφόρου στους χώρους των 
αθλητικών εκδηλώσεων και εγκαταστάσεων, την εξασφά¬ 
λιση του απαραίτητου εξοπλισμού και συσκευών παρο¬ 
χής πρώτων βοηθειών. 

ΑΡΘΡΟ 14ο 
Ειδικές Συνεργασίες 

Εκτός των συγκεκριμένων θέσεων που αναλυτικά προ- 
βλέπονται στο άρθρο 5 του Οργανισμού, θα υπάρχει και 
μια σειρά ειδικών συνεργατών του Οργανισμού οι οποίοι 
λόγω της ιδιαιτερότητας της φύσης της παροχής των 
υπηρεσιών τους στον Οργανισμό, δεν μπορούν να εντα¬ 
χθούν σε ανάλογες με τις παραπάνω περιγραφείσες θέ¬ 
σεις. Συνήθως η διάρκεια της συνεργασίας με τον Οργα¬ 
νισμό των ειδικών αυτών κατηγοριών θα είναι πολύ μικρή, 
σε ορισμένες περιπτώσεις μάλιστα θα εξαντλείται σε μία 
μόνο συνεργασία (επιμορφωτές σεμιναρίων που οργανώ¬ 
νονται από τα διάφορα τμήματα, ειδικοί εκπεδευτές κλπ). 

Για την υπογραφή των συμβάσεων με τους ειδικούς αυ¬ 
τούς εξωτερικούς συνεργάτες θα αποφασίζει κατά περί¬ 
πτωση το Διοικητικό Συμβούλιο και μετά από αιτιολογη¬ 
μένη αίτηση του αρμοδίου, κατά περίπτωση. 

ΑΡΘΡΟ 15ο 

Χρησιμοποίηση έκτακτου προσωπικού, 
θέσεις με σχέση εργασίας 
ιδιωτικού δικαίου ορισμένου χρόνου. 

Πέντε (5) θέσεις διαφόρων ειδικοτήτων για την αντιμε¬ 
τώπιση εποχιακών, περιοδικών, πρόσκαιρων αναγκών 
(νόμος 2503/1997 άρθρο 18παρ.12) 

Με απόφαση του Διοικητικού Συμβουλίου μπορούν να 
προσλαμβάνονται με σύμβαση ορισμένου χρόνου υπάλ¬ 
ληλοι για αντιμετώπιση εκτάκτων αναγκών ή να ανατίθε¬ 
νται η εκπόνηση μελέτης σχεδιασμού, προγραμματισμού 
κλπ., εφόσον η αντίστοιχη δαπάνη έχει προβλεφθεί και 
έχει εγκριθεί από τον προϋπολογισμό δαπανών. 

ΑΡΘΡΟ 16ο 
Λοιπές Αρμοδιότητες 

Αρμοδιότητες και δραστηριότητες που δεν αναφέρο¬ 


νται στον παρόντα Ο.Ε.Υ καθορίζονται με απόφαση του 
Προέδρου του Διοικητικού Συμβουλίου του Οργανισμού. 

ΑΡΘΡΟ 17ο 

Τροποποιήσεις του Ο.Ε.Υ. 

Επειδή ο Δ.Ο.Α.Α στο αρχικό στάδιο λειτουργίας του 
αφ’ ενός μεν στερείται τόσο ίδιας εμπειρίας και γνώσης 
για ανάλογες δραστηριότητες και αφ’ ετέρου η δυναμική 
του εξέλιξη θα τον οδηγήσουν στην δημιουργία και νέων 
αθλητικών δραστηριοτήτων, είναι φανερό ότι ο Οργανι¬ 
σμός Εσωτερικής Υπηρεσίας θα έχει στην πορεία ανά¬ 
πτυξης του Οργανισμού διαδοχικές τροποποιήσεις με τις 
οποίες θα επιδιώκεται κάθε φορά η συμπλήρωση, βελ¬ 
τίωση και η προσαρμογή του στις ανάγκες τις συγκεκρι¬ 
μένης χρονικής περιόδου. 

ΑΡΘΡΟ 18ο 
Ισχύς του Ο.Ε.Υ. 

Η ισχύς του παρόντος Οργανισμού Εσωτερικής Υπηρε¬ 
σίας αρχίζει από την ημερομηνία έγκρισης του από το Δη¬ 
μοτικό Συμβούλιο του Δήμου Αρχαγγέλου. 

ΑΡΘΡΟ 19ο (Ακροτελευταιο άρθρο) 

Κάλυψη δαπάνης 

Στον προϋπολογισμό του τρέχοντος έτους, θα υπάρ- 
χουνπιστώσεις ύψους 30.000.000 δρχ. (από επιχορήγηση 
του Δήμου Αρχαγγέλου) στους αντίστοιχους Κ.Α., για την 
κάλυψη μισθοδοσίας προσωπικού που θα προσληφθεί. 

Η μελλοντική επιβάρυνση του προϋπολογισμού του 
Δ.Ο.Α.Α. απάτην απόφαση αυτή δεν είναι δυνατό να υπο- 
λογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 20 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 

□ 

Αριθ.οικ. 11970 (5) 

Έγκριση Ο.Ε.Υ. του Πολιτιστικού Οργανισμού Δήμου 
Αρχαγγέλου Ν. Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψιν: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 26 του Ν. 1832/89 και την 
παράγραφο 5 του άρθρου 8 του Ν 2307/95. 

2. Τις διατάξεις του άρθρου 8 παράγραφος 58 του Ν. 
2307/95. 

3. Τις διατάξεις του Ν. 1586/86 και του Ν. 2190/94. 

4. Τιςδιατάξειςτου Π.Δ. 37.1/1987 και του Π.Δ. 22/1990. 

5. Τις όμοιες του Ν. 2081/92 όπως τροποποιήθηκε με το 
άρθρο 1 του Ν 2469/97. 

6. Την αριθμ. 74/2000 απόφαση Δημοτικού Συμβουλίου 
Αρχαγγέλου. 

7. Την αριθμ. 4/1999 απόφαση Διοικητικού Συμβουλίου 
Πολιτιστικού Οργανι σμού Δήμου Αρχαγγέλου. 

8. Το αριθμ. 36/2000 πρακτικό υπηρεσιακού συμβουλί¬ 
ου σχετικά με την κα τάρτιση και ψήφιση Οργανισμού 
Εσωτερικής Υπηρεσίας του Πολιτιστικοί Οργανισμού Δή¬ 
μου Αρχαγγέλου, αποφασίζουμε: 

Εγκρίνουμε την κατάρτιση και ψήφιση ΟΕΥ του Πολιτι¬ 
στικού Οργανισμού Δήμου Αρχαγγέλου ως εξής: 

Άρθρο Ιο 

Το οργανωτικό σχήμα του Οργανισμού είναι η «Διεύ¬ 
θυνση» την οποία συγκροτούν τα παρακάτω τέσσερα 4 
γραφεία: 

1. - Διοικητικό-Οικονομικό-Δημ.Σχέσεων. 

2. - Φιλαρμονικής-Μουσικής Παιδείας. 

3. -Θεάτρου, βιβλιοθήκης, Μ.Μ.Ε.-Εκδηλώσεων. 

4. -Λαϊκής τέχνης, Λαογραφικό Μουσείο -εκμετάλευση 
Αρχαιολ. Χώρων. 

Άρθρο 2 

ΔΙΑΡΘΡΩΣΗ-ΔΙΑΒΑΘΜΙΣΗ ΘΕΣΕΩΝ ΠΡΟΣΩΠΙΚΟΥ 

Οι θέσειςτου προσωπικού του Οργανισμού, διαρθρώ¬ 
νονται και διαβαθμίζονται, όπως παρακάτω: 

ΔΙΟΙΚ.-ΟΙΚΟΝ. ΠΡΟΣΩΠΙΚΟ 

Α. Κατηγορία ΠΕ. Κλάδος ΠΕΙ Διοικητικού. 

Μία θέση με βαθμούς Γ-Α. 

Β. Κατηγορία ΤΕ ή ΔΕ. 

Κλάδος ΤΕ ή ΔΕΙ Διοικητικού-Οικον. -Πληροφορικής 

Δύο 2 θέσεις με βαθμούς Γ -Α. 

ΤΕΧΝΙΚΟ ΚΑΙ ΒΟΗΘΗΤΙΚΟ ΠΡΟΣΩΠΙΚΟ. 

Α. Κατηγορία Υ.Ε. 

Δύο 2 θέσεις εργατοτεχνικού προσωπικού Γενικών Κα¬ 
θηκόντων με βαθμούς Δ-Γ. 

ΑΡΜΟΔΙΟΤΗΤΕΣ -ΚΑΘΗΚΟΝΤΑ. 

ΔΙΕΥΘΥΝΤΗΣ 

1) Ο Δ/ντής, ασκεί διοικητικό και εποπτικό έργο. 

Είναι αποκλείστηκα υπεύθυνος, για την ομαλή λειτουρ¬ 
γία και τη μέγιστη αποδοτικότητα του Οργανισμού. 

2) Εποπτεύει το προσωπικό, για τη σωστή εκτέλεση των 
καθηκόντωντου. 

3) Εποπτεύει την διοργάνωση των πολιτιστικών εκδη¬ 
λώσεων προγραμματισμένων και μη. 

4) Έχει την επιμέλεια του υλικού του οργανισμού. Ειση- 
γείται κάθε ανάγκη προμήθειας, που αφορά τον Οργανι¬ 
σμό, σύμφωνα με τις διατάξεις, διατάγματα και τους Νό¬ 
μους. 

5) Φροντίζει να τηρούνται σε καλή κατάσταση και πά¬ 
ντοτε ενημερωμένα τα υπηρεσιακά βιβλία και έντυπα του 
Οργανισμού και εποπτεύει τη διεκ/ση της αλληλογρα¬ 
φίας. 

6) Παρίσταται στις συνεδριάσεις του Δ.Σ-υποχρεωτικά, 
για θέματα λειτουργίας του Οργανισμού και κάνει ειση¬ 
γήσεις προς αυτό, χωρίς να έχει δικαίωμα ψήφου. 

7) Εφαρμόζει πιστά τον κανονισμό λειτουργίας του ορ¬ 
γανισμού καθώς και τη λοιπή νομοθεσία. 

8) Έχει την άμεση επίβλεψη και τη γενική διεύθυνση του 
Οργανισμού και τον εκπροσωπεί σε όλες του τις σχέσεις. 

9) Επιμελείται τη σύνταξη του προϋπ/σμού του Οργανι¬ 
σμού. 

10) Επιμελείται την εξασφάλιση οικονομικών ενισχύσε¬ 
ων, που αφορούν την συντήρηση, τη λειτουργία και τον 
εξοπλισμό των Γραφείων-τμημάτωντου Οργανισμού. 

11) Έχει την ευθύνη σύνταξης, σε συνεργασία με τους 
διδάσκοντες, των βραχυπρόθεσμων προγραμμάτων λει¬ 
τουργίας των τμημάτων. 

12) Έχει την ευθύνη υλοποίησης του καλλιτεχνικού 
προγράμματος όπως καταρτίζεται κάθε φορά. 

13) ΕισηγείταιπροςτοΔ.Σ. προτάσεις καλλιτεχνικού πε¬ 
ριεχομένου, αλλά και περί των αντίστοιχων προσλήψεων. 


14) Παρακολουθεί μέσω του διαδικτύου καιτωνΜΜΕτα 
Ευρωπαϊκά και ελληνικά προγράμματα που έχουν σχέση 
με τον πολιτισμό και εισηγείται για αυτά στο Δ.Σ.του Ορ¬ 
γανισμού. 

ΓΡΑΜΜΑΤΕΙΣ. 

Θα εκτελούν τα καθήκοντα που αναφέρονται στη λει¬ 
τουργία των Α' και Β' Γ ραφείων. 

Άρθρο 3 

ΠΡΟΣΟΝΤΑ ΠΡΟΣΩΠΙΚΟΥ 

Τα τυπικά και ουσιαστικά προσόντα που απαιτούνται κα¬ 
τά κατηγορία, κλάδο και ειδικότητα, καθορίζονται σύμφω¬ 
να με το Π.Δ. 37α/1987 και 92/94 «καθορισμός προσόντων 
διορισμού» ΦΕΚ 11/4.2.1987 Τεύχος Α' όπως προβλέπο- 
νται από τις διατάξεις του Ν.1188/81 και 1586/86 «περί κα- 
ταστάσεως προσωπικού ΟΤΑ» όπως ισχύει σήμερα. 

Τατων μονίμων υπαλλήλων καθήκοντα, μεταβολές κλπ, 
διέπονται από τις διατάξεις των Ν. 1188/81 και 1586/86 πε¬ 
ρί καταστάσεως προσωπικού ΟΤΑ. 

Για την υπηρεσιακή κατάσταση του προσωπικού που 
υπηρετεί στο Νομικό Πρόσωπο με σύμβαση εργασίας Ι.Δ. 
αορίστου χρόνου, θα έχουν εφαρμογή οι σχετικές διατά¬ 
ξεις του Ν. 1188/81, όπως ισχύει σήμερα. 

ΑΡΘΡΟ 4ο 

Μέχρι τη πρόσληψη του Δ/ντή, καθήκοντα προϊσταμέ¬ 
νου, ασκεί ο Πρόεδρος, που απουσιάζοντα, θα τον ανα¬ 
πληρώνει ο Αντιπρόεδρος ή ο Γραμματέας. 

Άρθρο 5ο 

ΑΣΚΗΣΗ ΑΡΜΟΔΙΟΤΗΤΩΝ 

Οι αρμοδιόππες που καθορίζονται από τον ΟΕΥ θα 
ασκούνται από τα ανάλογα γραφεία (άρθρο 1 του παρό¬ 
ντος). 

ΓΡΑΦΕΙΟ 1 ο.-Διοικητικό-Οικονομικό-Δημ. Σχέσεων. 

Διεξάγει κάθε υπηρεσία που ανατίθεται από το Διοικητι¬ 
κό Συμβούλιο και που δεν υπάγεται στη άμεση αρμοδιότι- 
τα άλλου γραφείου. Τηρείτο βιβλίο συνεδριάσεων. 

Καταρτίζει την ημερησία διάταξη των συνεδριάσεων 
του Δ. Σ. κατά την ισχύουσα Νομοθεσία, κοινοποιεί αυτή 
στα μέλη του Δ.Σ. και επιμελείται για την προετοιμασία 
των σχετικών αποφάσεων. 

Τηρεί πρακτικά συνεδριάσεων, το αρχείο αποφάσεων 
και μεριμνά για την επικύρωση των πρακτικών και την 
έγκαιρη προώθηση των σχετικών αποφάσεων, για έγκρι¬ 
ση, για παρακολούθηση των αποφάσεων κ.τ.λ. στη αρμό¬ 
δια αρχή και σε συνέχεια στις αρμόδιες για εκτέλεση υπη¬ 
ρεσίες. 

Έχει την ευθύνη για την ενημέρωση και πληροφόρηση 
των δημοτών, δημοτικών φορέων τύπου, τηλεόρασης 
κτλ, την δημιουργία επαφών και τις συνεργασίας με 
Υπουργεία, με όλους τους Δημόσιους ή ιδιωτικούς φο¬ 
ρείς, την τήρηση βιβλίου καταχώρησης των Αρχών, υπη¬ 
ρεσιών, Συλλόγων, Σωματείων κλπ. 

Παρακολουθεί όλα τα θέματα που δημοσιεύονται και 
αφορούντον Οργανισμό. Δίνει κάθε πληροφορία που επι¬ 
τρέπεται στους πολίτες και αφορά τον Οργανισμό. 

Συνεργάζεται με τους πολιτιστικούς φορείς του Δήμου. 

Φροντίζει για την οργάνωση, συντήρηση και διατήρηση 
ιστορικών Αρχείων της πόλης. 

Μεριμνά για τη προβολή και διαφήμιση όλων των πολι¬ 
τιστικών εκδηλώσεων. 

Φροντίζει για τις ανάγκες των πολιτιστικών τμημάτων, 
την ενημέρωση τους για τις αποφάσεις του Δ.Σ. 

Καταρτίζει σε συνεργασία με τα αρμόδια γραφεία, το 
πρόγραμμα δραστηριοτήτων και έχει την ευθύνη της υλο¬ 
ποίησης του. 

Καταρτίζει σε συνεργασία με το Δ.Σ.τον προϋπολογι¬ 
σμό εσόδων-εξόδων και τις σχετικές εκθέσεις, μέσα στις 
προθεσμίες που ορίζει ο Δ.Κ.Κ. 

Παρακολουθεί την πορεία της εκτέλεσης του 
προϋπ/σμού και εισηγείται την αναμόρφωση του. 

Συγκεντρώνει, ελέγχει και καταχωρεί στα σχετικά λογι¬ 
στικά βιβλία τα αποτελέσματα της εκτέλεσης του προϋ¬ 
πολογισμού. 

Καταρτίζει σε συνεργασία με το Δημ. Ταμείο, τον απο¬ 
λογισμό εσόδων και εξόδων και τον ισολογισμό του, κα¬ 
θώς και τις σχετικές εκθέσεις. Ελέγχει τα δικαιολογητικά 
κάθε δαπάνης, προς διαπίστωση του νόμιμου ή όχι αυτής. 

Φροντίζει για την έκδοση χρηματικών ενταλμάτων και 
τη μισθοδοσία του προσωπικού. 

Τηρεί μισθολογικά Μητρώα όλου του προσωπικού, συ¬ 
ντάσσει τις βεβαιώσεις αποδοχών των εργαζομένων και 
φροντίζει για την ασφάλιση αυτού. 

Φροντίζει για τη τήρηση της ισχύουσας κάθε φορά Νο¬ 
μοθεσίας, σχετικά με την υπηρεσιακή και συνταξιοδοτική 
κατάσταση των υπαλλήλων. 

Φροντίζει για τη διεξαγωγή όλων εκείνων των διαδικα¬ 
σιών που είναι απαραίτητες για τη πρόσληψη προσωπι¬ 
κού, προαγωγές, απολύσεις παρατηρήσεις αποχωρή¬ 
σεις, τοποθετήσεις μετατάξεις κλπ. Τηρείτο Μητρώα και 
τους ατομικούς φακέλλους του προσωπικού και φροντί¬ 
ζει για τη συνεχή παρακολούθηση και ενημέρωση τους. 
Εισηγείται στα αρμόδια όργανα θέματα που αφορούν το 
προσωπικό και ενεργεί τη σχετική αλληλογραφία. 

Επιμελείται της παραλαβής, πρωτοκόλλησης, ευρετη¬ 
ρίου και συσχέτησης όλων των εισερχομένων εγγράφων 
και της τήρησης του πρωτοτύπου στο Αρχείο. 

Μελετά, σχεδιάζει και επεξεργάζεται διακηρύξεις δη¬ 
μοπρασιών, συμβόλαια και κάθε σχετικό που του ανατί¬ 
θεται απάτην διοίκηση, έχει την ευθύνη για ότι σχετικό με 
τις αγορές, δημοσιεύσεις, διαγωνισμούς, προμήθειες 
κλπ. του Οργανισμού. 

ΓΡΑΦΕΙΟ 2ο. ΦΙΛΑΡΜΟΝΙΚΗΣ-ΜΟΥΣΙΚΗΣ ΠΑΙΔΕΙΑΣ 

Προγραμματίζει και εισηγείται έγκαιρα στη υπηρεσία 
τις εκδηλώσεις που θα πραγματοποιεί η Φιλαρμονική. 

Προγραμματίζει έγκαιρα και εισηγείται για πς ανάγκες 
της Φιλαρμονικής, σε μουσικά όργανα, ρουχισμό, έπιπλα 
κ.τ.λ. 

Οι ειδικές διατάξεις λειτουργίας της Φιλαρμονικής, κα¬ 
θορίζονται με εσωτερικό κανονισμό, που ψηφίζει το Διοι- 
κηπκό Συμβούλιο. 

Εισηγείται την ίδρυση Δημοπκού Ωδείου και καταρτίζει 
τον Κανονισμό. 

Φροντίζει για την ίδρυση χορευτικών τμημάτων εκμά¬ 
θησης παραδοσιακών και μοντέρνων χορών και την δημι¬ 
ουργία παραδοσιακού χορευτικού συγκροτήματος. 

Γενικά επιμελείται και φροντίζει τα της μουσικής παιδείας 
και την προαγωγή του μουσικού αισθήματος των πολιτών. 

ΓΡΑΦΕΙΟ 3ο. ΘΕΑΤΡΟΥ-ΒΙΒΛΙΟΘΗΚΗΣ-ΜΜΕ-ΕΚΔΗ- 
ΛΩΣΕΩΝ. 

Σε συνεργασία με τον προϊστάμενο της Δ/νσης επεξερ¬ 
γάζεται πς προτάσεις που έρχονται στον Οργανισμό και 
εισηγείται στο Δ.Σ. τα θέματα που αφορούν μουσικοχο- 
ρευτικές, θεατρικές και λοιπές εκδηλώσεις. 

Φροντίζει και επιμελείται της όλης οργάνωσης εκδηλώ¬ 
σεων πνευματικού καλλιτεχνικού περιεχομένου. 


Φροντίζει για την οργάνωση και λειτουργία δημοτικών 
βιβλιοθηκών, και την υποστήριξη των βιβλιοθηκών των 
σχολείων του Δήμου μας. 

Την προκήρυξη διαγωνισμών πολιτιστικού περιεχομέ¬ 
νου. Τα βραβεία θα καθορίζονται από το Δ.Σ.του ΠΟΔΑ. 

Την ίδρυση κινηματογραφικής λέσχης. 

Την ίδρυση δημοτικών μέσων μαζικής ενημέρωσης (ρα¬ 
διόφωνο, τηλεόραση. 

Την έκδοση περιοδικού, εφημερίδας σε έντυπη και ηλε¬ 
κτρονική μορφή και την έκδοση μουσικών παραγωγών. 

ΓΡΑΦΕΙΟ 4ο ΛΑΪΚΗΣ ΤΕΧΝΗΣ-ΛΑΟΓΡΑΦΙΚΟ ΜΟΥΣΕΙ- 
ΕΚΜΕΤΑΛΕΥΣΗ ΑΡΧΑΙΟΛ. ΧΩΡΩΝ 

Μεριμνά για να διασωθούν και διαδοθούν ήθη, έθιμα, 
παραδόσεις και γενικά η πολιτιστική μας κληρονομιά. 

Εισηγείται την δημιουργία και ίδρυση εργαστηρίων λαϊ¬ 
κής τέχνης-παράδοσης, όπως αγγειοπλαστικής, ταπη¬ 
τουργίας κ.τ.λ. με σκοπό την επαφή των νέων με τη λαϊκή 
τέχνη του τόπου μας αλλά και τη πιθανή επαγγελματική 
αποκατάσταση τους. 

Μεριμνά και εισηγείται την ίδρυση Λαογραφικών Μου¬ 
σείων. 

ΑΡΘΡΟ 6ο 
Ειδικές συνεργασίες. 

Στα πλαίσια λειτουργίας του ΠΟΔΑ, εκτός των συγκε- 
κριμμένων θέσεων, που αναλυτικά προβλέπονται στο άρ¬ 
θρο 1, απαιτείται και η συνεργασία με ειδικούς συνεργά¬ 
τες, οι οποίοι λόγω της ιδιαιτερότητας της φύσης της πα¬ 
ροχής των υπηρεσιών τους στον Οργανισμό, δεν 
μπορούν να ενταχθούν στις προαναφερόμενες θέσεις, 
(άρθρο 1) Για την υπογραφή των συμβάσεων με τους ει¬ 
δικούς αυτούς εξωτερικούς συνεργάτες θα αποφασίζει 
κατά περίπτωση το Διοικητικό συμβούλιο. 

Άρθρο 7ο 

Χρησιμοποίηση έκτακτου προσωπικού-θέσεις με σχέση 
εργασ. Ι.Δ. ορισμένου χρόνου. 

Οκτώ (8) θέσεις διαφόρων ειδικοτήτων για την αντιμε¬ 
τώπιση εποχιακών, περιοδικών πρόσκαιρων αναγκών. 
(Νόμος 2503/97 άρθρο 18παρ.12). 

Με απόφαση του Δ.Σ. μπορούν να προσλαμβάνονται με 
σύμβαση ορισμένου χρόνου, υπάλληλοι για αντιμετώπιση 
εκτάκτων αναγκών ή να ανατίθενται η εκπόνηση μελέτης 
σχεδιασμού, προγραμματισμού κ.τ.λ. εφόσον η αντίστοι¬ 
χη δαπάνη έχει προβλεφθεί και έχει εγκριθεί από τον 
προυπ/σμό δαπανών. 

ΑΡΘΡΟ 8ο 

Τα του διορισμού προσόντων, πειθαρχικής δικαιοδο¬ 
σίας δικαιωμάτων και υποχρεώσεων του προσωπικού, 
καθορίζονται από την ισχύουσα νομοθεσία των ΟΤΑ. Κε¬ 
νά ή προβλήματα που παρουσιάζονται από την εφαρμο¬ 
γή του κανονισμού αυτού, αντιμετωπίζονται με αποφά¬ 
σεις του Δ.Σ. 

ΑΡΘΡΟ 9ο 

Οι υπάλληλοι είναι υποχρεωμένοι εκτός από τα καθήκο¬ 
ντα που αναφέρονται στον παρόντα κανονισμό να εκτε- 
λούν και όσα η διοίκηση και οι υπηρεσιακοί προϊστάμενοι 
του Οργανισμού τους αναθέτουν μέσα και έξω από τα 
γραφεία. 

ΑΡΘΡΟ 10ο 

Το τακτικό και έκτακτο προσωπικό του Οργανισμού σε 

περίπτωση διάλυσης του, αποροφάται από τον Δήμο Αρ¬ 
χαγγέλου. 

ΑΡΘΡΟ 11ο 
Ισχύς του ΟΕΥ 

Ο Οργανισμός αυτός, ισχύει από την ημερομηνία δημο¬ 
σίευσης του στη εφημερίδα της κυβερνήσεως. 

ΑΡΘΡΟ 12ο 
Κάλυψη δαπάνης 

Στον προϋπολογισμό του τρέχοντος έτους, θα υπάρ¬ 
χουν πιστώσεις, ύψους 50.000.000 δρχ.από επιχορήγηση 
του Δήμου Αρχαγγέλου, στους αντίστοιχους Κ.Α. για τη 
κάλυψη μισθοδοσίας του προσωπικού που θα προσλη- 
φθεί. 

Η μελλοντική επιβάρυνση του προϋπολογισμού του 
ΠΟΔΑ από την απόφαση αυτή, δεν είναι δυνατό να υπο¬ 
λογιστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 19 Οκτωβρίου 2000 

Με εντολή Γενικού Γραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 

□ 

Αριθ. 14906/19.10.2000 (6) 

Έγκριση τροποποίησης των κανονισμών των αμοιβαίων 
κεφαλαίων «ΕυΒΟΒΑΝΚ ΔΙΕΘΝΕΣ ΜΙΚΤΟ», «ΕΙΙ- 
ΒΟΒΑΝΚ ΘΕΝΕ5Ι3 ΜΕΤΟΧΙΚΟ ΕΣΩΤΕΡΙΚΟΥ», «ΕΙΙ- 
ΒΟΒΑΝΚ ΒΟΝϋ ΕΘΝΩ ΟΜΟΛΟΓΙΑΚΟ ΕΣΩΤΕΡΙΚΟΥ», 
«ΕΨΒΟΒΑΝΚ ΟΙ_ΟΒΑΙ_ ΤΟΡ 50 ΜΕΤΟΧΙΚΟ ΕΞΩΤΕΡΙ¬ 
ΚΟΥ», «ΕΨΒΟΒΑΝΚ ΝΕ\Α/ ΜΑΒΚΕΤ ννΟΒΕϋ ΜΕΤΟΧΙ¬ 
ΚΟ ΕΞΩΤΕΡΙΚΟΥ», «ΕυΒΟΒΑΝΚ ΟΒΟννΤΗ ΙΝΩΕΧ 
ΜΕΤΟΧΙΚΟ ΕΣΩΤΕΡΙΚΟΥ», «ΕυΒΟΒΑΝΚ ΤΕΟΗΝΟΕ- 
ΟΘΥ ΜΕΤΟΧΙΚΟ ΕΞΩΤΕΡΙΚΟΥ», «ΕυΒΟΒΑΝΚ ΡΙ- 
ΝΑΝΟΕ ΜΕΤΟΧΙΚΟ ΕΞΩΤΕΡΙΚΟΥ» και «ΕυΒΟΒΑΝΚ 
ΡΗΑΒΜΑΜΕϋ ΜΕΤΟΧΙΚΟ ΕΞΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 3/195/3.10.2000 της Εκτελεστικής Επιτροπής) 

Αφού έλαβε υπόψη: 

1. Τις διατάξεις του άρθρου 23 του Ν. 1969/1991 (ΦΕΚ 
Α' 167) «Εταιρίες επενδύσεων χαρτοφυλακίου, αμοιβαία 
κεφάλαια, διατάξεις εκσυγχρονισμού και εξυγιάνσεως 
της κεφαλαιαγοράς και άλλες διατάξεις» όπως ισχύει. 

2. Την απόφαση 71/2.4.1996 θέμα 1 του Διοικητικού 


Συμβουλίουτης Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
του Ν. 1969/1991 (ΦΕΚΑ167) «Εταιρίες επενδύσεων χαρ¬ 
τοφυλακίου, αμοιβαία κεφάλαια, διατάξεις εκσυγχρονι¬ 
σμού και εξυγιάνσεως της κεφαλαιαγοράς και άλλες δια¬ 
τάξεις», όπως ισχύει. 

3. Τους κανονισμούς των ανωτέρω αμοιβαίων κεφαλαί¬ 
ων που διαχειρίζεται η εταιρεία «ΕΡΟ ΑΕΔΑΚ». 

4. Την από 32560/20.9.2000 αίτηση της διαχειρίστριας 
εταιρείας «ΕΡΟ ΑΕΔΑΚ» με τους υποβληθέντες τροπο¬ 
ποιημένους κανονισμούς των παραπάνω αμοιβαίων κε¬ 
φαλαίων τους οποίους υπογράφει ο Θεματοφύλακας, 
«ΤΡΑΠΕΖΑ ΕΡΟ ΕυΒΟΒΑΝΚ Α.Ε.». 

5. Σχετική εισήγηση του Δημητρίου Μαρίνου, αποφασί¬ 
ζει ομόφωνα: 

Εγκρίνει την τροποποίηση των κανονισμών των αμοι¬ 
βαίων κεφαλαίων «ΕυΒΟΒΑΝΚ ΔΙΕΘΝΕΣ ΜΙΚΤΟ», «Ευ¬ 
ΒΟΒΑΝΚ ΟΕΝΕ8Ι3 ΜΕΤΟΧΙΚΟ ΕΣΩΤΕΡΙΚΟΥ», «Ευ¬ 
ΒΟΒΑΝΚ ΒΟΝϋ ΡυΝϋ ΟΜΟΛΟΓΙΑΚΟ ΕΣΩΤΕΡΙΚΟΥ», 
«ΕυΒΟΒΑΝΚ ΟΕΟΒΑΕ ΤΟΡ 50 ΜΕΤΟΧΙΚΟ ΕΞΩΤΕΡΙ¬ 
ΚΟΥ», «ΕυΒΟΒΑΝΚ ΝΕ\Λ/ ΜΑΒΚΕΤ ννΟΒΕΩ ΜΕΤΟΧΙΚΟ 
ΕΞΩΤΕΡΙΚΟΥ», «ΕυΒΟΒΑΝΚ ΟΒΟΙΛ/ΤΗ ΙΝΩΕΧ ΜΕΤΟΧΙ¬ 
ΚΟ ΕΣΩΤΕΡΙΚΟΥ», «ΕυΒΟΒΑΝΚ ΤΕΟΗΝΟΕΟΟΥ ΜΕΤΟ¬ 
ΧΙΚΟ ΕΞΩΤΕΡΙΚΟΥ», «ΕυΒΟΒΑΝΚ ΡΙΝΑΝΟΕ ΜΕΤΟΧΙΚΟ 
ΕΞΩΤΕΡΙΚΟΥ» και «ΕυΒΟΒΑΝΚ ΡΗΑΒΜΑΜΕϋ ΜΕΤΟΧΙ¬ 
ΚΟ ΕΞΩΤΕΡΙΚΟΥ» σύμφωνα με τους υποβληθέντες από 
τη διαχειρίστρια εταιρεία «ΕΡΟ ΑΕΔΑΚ» τροποποιημέ¬ 
νους κανονισμούς. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

□ 

ΔΙΟΦΘΩΣΕΙΣ ΣΦΑΜΛΑΤΩΝ 

(7) 

Στην 30426/27.6.2000 κοινή απόφαση Υπουργών Εξω¬ 
τερικών, Εργασίας και Κοινωνικών Ασφαλίσεων και Δημό¬ 
σιας Τάξης περί καθορισμού ανώτατου αριθμού αδειών 
εργασίας αλλοδαπών, που δημοσιεύθηκε στο ΦΕΚ 
803/τ.Β'/30.6.2000, διορθώνεται το εξής: 

Στη σελίδα 10916, στήλη α', στίχος 23 εκ των άνω, το 
εσφαλμένο: «Θεσσαλονίκης)», στο ορθό: «Θεσσαλονίκης 
5». 

(Από το Υπουργείο Εργασίας και Κοιν. Ασφαλίσεως) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




